જાણકારી અનુસાર શહેરમાં એન્ટ્રી ઓપરેટર તરીકે કામ કરતા જીજ્ઞેશ અને સંજય શાહ નામના બે વ્યક્તિઓ પાસે કરોડોની રોકડ હોવાની બાતમી ઈન્કમ ટેક્સ વિભાગને મળી હતી. ઈન્કમ ટેક્સ વિભાગ દ્વારા જીગ્નેશ શાહ જે પાલડી ખાતે રહે છે અને સંજય શાહની પૂછપરછ બાદ કુલ 6 જગ્યાઓ પર દરોડા પાડવામાં આવ્યા હતા. જે બાદ સેટેલાઈટમાં પ્રેરણાતિર્થ બંગ્લોઝમાં રહેતા જીગ્નેશ શાહના ઘરેથી 19.3 કરોડ રોકડ મળી આવી હતી. આ રકમ તેમના બેડરૂમના કબાડ અને ડ્રોર સહિતની જગ્યાઓ પર છૂપાવવામાં આવી હતી. રકમને ગણવા માટે જુદી જુદી બેંકના કર્મચારીઓને મદદ માટે બોલાવવામાં આવ્યા હતા.આ રકમને ગણવા માટે અધિકારીઓને પણ 5 કલાક જેટલો સમય લાગ્યો હતો.